Kirjosuomuaratti

Kirjosuomuaratti (Pyrrhura griseipectus) on suomuaratteihin kuuluva papukaijalaji. Sitä pidettiin aiemmin raitasuomuaratin (Pyrrhura leucotis) alalajina.

 Ulkonäkö 
Kirjosuomuaratti on nokasta pitkän pyrstön kärkeen noin 23 senttimetriä pitkä ja se painaa noin 50 grammaa.

Kuten muillakin suomuarateilla, kirjosuomuaratin väritys on suomukuvioiden kirjavoima, eikä selkeitä värirajoja kuvioille välttämättä ole. Suurimmaksi osaksi kirjosuomuaratti on vihreä, etenkin selkäpuolelta. Sillä on ruskea päälaki, viininpunainen "naamio", valkoinen korva, sinertävä niska, harmaavalkoisia suomukuvioita rinnassaan ja viininpunainen laikku alavatsassaan. Pyrstö on tummanpunainen ja siipisulat siniset. Nokka on musta, jalat harmaat ja silmää ympäröivä ihoalue vaaleanharmaa. Silmät ruskeat. Sukupuolet ovat samannäköiset.

Lähteet

 Aiheesta muualla 
Laji.fi: Kirjosuomuaratti (Pyrrhura griseipectus)
iNaturalist: Kirjosuomuaratti (Pyrrhura griseipectus)
UniProt: Taxonomy - Pyrrhura griseipectus (Gray-breasted parakeet) 
ITIS: Pyrrhura leucotis griseipectus 
Global Biodiversity Information Facility (GBIF): Pyrrhura griseipectus 

Luokka:Suomuaratit
Luokka:Uhanalaiset linnut